b'\n_START_ARTICLE_\nNationalpolitische Erziehungsanstalten\n_START_PARAGRAPH_\nNationalpolitische Erziehungsanstalten (\xc2\xabNasjonalpolitiske utdannelseanstalter\xc2\xbb) forkortet NPEA, p\xc3\xa5 folkemunne NaPolA - Nationalpolitische Lehranstalt (\xc2\xabNasjonalpolitisk l\xc3\xa6reanstalt\xc2\xbb) var internatskoler som ble grunnlagt etter Det nasjonalsosialistiske tyske arbeiderpartis (NSDAP) maktovertagelse i Tyskland i 1933. Gjennomf\xc3\xb8rt skolegang resulterte i studiekompetanse.\n_START_SECTION_\nHensikt\n_START_PARAGRAPH_\nHovedhensikten med skolene var \xc3\xa5 utdanne en elite av politisk overbeviste nasjonalsosialister i prima fysisk og mental stand, den elite som senere skulle ta over ledende poster i riket og dets erobrede omr\xc3\xa5der. Ingen ble tvunget til \xc3\xa5 g\xc3\xa5 p\xc3\xa5 skolene. S\xc3\xb8knadene var etter fritt valg, men bare de beste ble tatt opp. J\xc3\xb8der var utelukket fra skolene.'